1932. aasta taliolümpiamängud
1932. aasta taliolümpiamängud (ametlikult III taliolümpiamängud) toimusid 4.–15. veebruaril 1932 USA-s Lake Placidis. Lake Placid kinnitati olümpialinnaks ROK-i XXVII istungjärgul Lausanne'is 1929. aastal. Teised kandideerinud linnad olid Bear Mountain, Denver, Duluth, Yosemite Valley, Lake Tahoe, Minneapolis (kõik USA) ja Montréal (Kanada). Korralduskomitee president oli Godfrey Dewey.